4 การประกอบธุรกิจของแต่ละสายผลิตภัณฑ์

4.1 ลักษณะของผลิตภัณฑ์

บริษัทเป็นผู้ผลิตและจำหน่ายผลิตภัณฑ์มอเตอร์คอมเพรสเซอร์ระบบปิดสนิท (Hermetic
Compressor) ซึ่งทำหน้าที่อัดและดูดน้ำยาทำความเย็นในระบบทำความเย็นของ ตู้เย็น ตู้แช่
ตู้ทำน้ำเย็น ตู้เย็นเชิงพาณิชย์และเครื่องปรับอากาศ โดยเป็นมอเตอร์คอมเพรสเซอร์แบบลูกสูบ
(Reciprocating Type Compressor)
สามารถใช้กับสารทำความเย็นได้หลายชนิดรวมทั้งสารทำความเย็นที่ไม่ทำลายสิ่งแวดล้อม (Ozone
Friendly Substance) เช่น R134a R404A R407C R600a มีขนาดตั้งแต่ 1/20 แรงม้า ถึง
10 แรงม้า

ผลิตภัณฑ์อื่นที่บริษัททำการผลิตและจำหน่ายคือ Condensing Unit
ซึ่งเป็นส่วนประกอบสำหรับเครื่องทำความเย็น
อีกทั้งทำการผลิตชิ้นส่วนมอเตอร์ไฟฟ้าและชิ้นส่วนต่างๆ ของมอเตอร์คอมเพรสเซอร์

สิทธิและประโยชน์จากคณะกรรมการส่งเสริมการลงทุนในกิจการผลิตมอเตอร์คอมเพรสเซอร์ มีดังนี้

  - ฉบับที่ 1 ขนาดของกิจการมีกำลังผลิตมอเตอร์คอมเพรสเซอร์และชิ้นส่วนปีละประมาณ
  800,000 เครื่อง

  สิทธิและประโยชน์ได้สิ้นสุดแล้ว เมื่อวันที่ 12 มกราคม 2538

  - ฉบับที่ 2 ขนาดของกิจการมีกำลังผลิตมอเตอร์คอมเพรสเซอร์และชิ้นส่วนปีละประมาณ
  1,000,000 เครื่อง สิทธิและประโยชน์ได้สิ้นสุดแล้ว เมื่อวันที่ 3 มกราคม 2543

  - ฉบับที่ 3
  ขนาดของกิจการมีกำลังผลิตมอเตอร์คอมเพรสเซอร์ขนาดใหญ่สำหรับเครื่องปรับอากาศและเครื่องทำความเย็นปีละประมาณ
  400,000 เครื่อง

  สิทธิและประโยชน์ได้สิ้นสุดลงแล้ว เมื่อวันที่ 3 มกราคม 2552

  - ฉบับที่ 4
  ขนาดของกิจการมีกำลังผลิตมอเตอร์คอมเพรสเซอร์ขนาดใหญ่สำหรับเครื่องปรับอากาศและเครื่องทำความเย็นปีละประมาณ
  584,000 เครื่อง โดยได้รับการอนุมัติให้การส่งเสริมเมื่อวันที่ 10 มีนาคม 2552
  และเริ่มมีรายได้เมื่อวันที่ 1 กุมภาพันธ์ 2553

  ได้รับสิทธิและประโยชน์ที่สำคัญดังนี้

  - ได้รับการยกเว้นอากรขาเข้าสำหรับเครื่องจักรตามที่คณะกรรมการพิจารณาอนุมัติตลอด
  ระยะเวลาที่ได้รับการส่งเสริม

  - ได้รับยกเว้นภาษีเงินได้นิติบุคคลสำหรับกำไรสุทธิไม่เกินร้อยละ 100 ของเงินลงทุนไม่รวม

ค่าที่ดินและเงินทุนหมุนเวียน นับแต่วันที่เริ่มมีรายได้มีกำหนดเวลาห้าปี

  - ได้รับยกเว้นไม่ต้องนำเงินปันผลซึ่งได้รับยกเว้นภาษีเงินได้นิติบุคคลไปรวมคำนวณเพื่อเสีย

  ภาษีเงินได้ตลอดระยะเวลาที่บริษัทได้รับยกเว้นภาษีเงินได้นิติบุคคล

  -
  บริษัทได้ยื่นขอรับการส่งเสริมการลงทุนเพื่อขยายกำลังการผลิตมอเตอร์คอมเพรสเซอร์สำหรับตู้แช่เชิงพาณิชย์และตู้เย็นขนาดใหญ่
  ปีละประมาณ 1,200,000 เครื่อง (เวลาทำงาน 24 ชั่วโมง/วัน : 365 วัน/ปี)
  คาดว่าจะเปิดดำเนินการในปี 2554

4.2 การตลาดและภาวะการแข่งขัน

ผลิตภัณฑ์มอเตอร์คอมเพรสเซอร์ที่จำหน่ายอยู่ทั่วโลกแบ่งออกได้เป็น 5
ประเภทตามขนาดความสามารถในการทำความเย็น (กำลังแรงม้า)
คุณลักษณะของผลิตภัณฑ์และการนำมาใช้งานเป็นอุปกรณ์ควบติดกับอุปกรณ์ทำความเย็นประเภทต่าง ๆ
ดังนี้

+---------+------------+------------+-----------+----------+----------+
| ประเภท  | Rec        | Rotary     | Scroll    | Screw    | Cen      |
|         | iprocating |            |           |          | trifugal |
| รายการ  |            | แบบโรตารี่   | แบบสกอลล์  | แบบสกรู   |          |
|         | แบบลูกสูบ    |            |           |          | แบบ      |
|         |            |            |           |          | เซนติฟูกอล |
+---------+------------+------------+-----------+----------+----------+
| ขนาด    | 1/20-25    | 1-7 แรงม้า  | 1.5 – 30  | 30-500   | 1        |
|         | แรงม้า      |            | แรงม้า     | แรงม้า    | 00-1,000 |
|         |            |            |           |          | แรงม้า    |
+---------+------------+------------+-----------+----------+----------+
| การนำ   | ตู้เ         | เคร        | เครื่องปร   | ระบบ     | ระบ      |
| มาใช้งาน | ย็นภายในบ้าน | ื่องปรับอากาศ | ับอากาศและ | ทำความเย | บทำความเ |
|         | ตู้แช่        | ขนาดเล็ก    | ฮีทปั๊ม      | ็นขนาดใหญ่ | ย็นสำหรับเ |
|         |            |            |           |          | ครื่องยนต์ก |
|         | ตู้เ         |            | (Heat     |          | ังหันและเค |
|         | ย็นเชิงพาณิชย์ |            | Pump)     |          | รื่องยนต์ขอ |
|         |            |            |           |          | งเครื่องบิน |
|         | ตู้ทำน้ำแข็ง   |            |           |          |          |
|         | ตู้ทำน้ำเย็น   |            |           |          |          |
|         | เคร        |            |           |          |          |
|         | ื่องปรับอากาศ |            |           |          |          |
+---------+------------+------------+-----------+----------+----------+
| คุณล     | ประสิทธิภาพข | ป          | ประหยัด    | ประหยัดพ  | เห       |
| ักษณะเด่น | องการทำควา | ระหยัดพลังงา | พลังงานดีปร | ลังงานประ | มาะกับการ |
|         | มเย็นดีและมีค | นราคาไม่แพง | ะสิทธิภาพสูง | สิทธิภาพสูง | ใช้งานหนัก |
|         | ุณภาพที่คงที่ทน |            |           |          | ต่อเนื่องเป |
|         | ทานต่อการใช |            |           |          | ็นเวลานาน |
|         | ้งานในสภาพอ |            |           |          |          |
|         | ากาศร้อนสูงเ |            |           |          |          |
|         | ป็นเวลานานม |            |           |          |          |
|         | ีหลายขนาดแร |            |           |          |          |
|         | งม้าให้เลือกต |            |           |          |          |
|         | ามการใช้งาน |            |           |          |          |
+---------+------------+------------+-----------+----------+----------+
| คุณล     | มีเสียงรบกวน | ประสิทธิภาพ  | ราคาแพง   | เหมาะส   | เหมาะส   |
| ักษณะด้อย | ราคาสูงก    | การทำความเ |           | มกับอุปกรณ | มกับอุปกรณ |
|         | ว่าแบบโรตารี่ | ย็นปานกลางแ |           | ์ทำความเย | ์ทำความเย |
|         |            | ละคุณภาพไม่ค |           | ็นขนาดใหญ่ | ็นขนาดใหญ่ |
|         |            | งที่เหมาะกับอ |           |          |          |
|         |            | ุปกรณ์ทำความ |           |          |          |
|         |            | เย็นขนาดเล็ก |           |          |          |
+---------+------------+------------+-----------+----------+----------+
| จ       | 143        | 112.5      | 14        | 30,000   | 600      |
| ำนวนผลิต | ล้านเครื่อง   | ล้านเครื่อง   | ล้านเครื่อง  | เครื่อง    | เครื่อง    |
|         |            |            |           |          |          |
| ปี 2553  |            |            |           |          |          |
+---------+------------+------------+-----------+----------+----------+

ผลิตภัณฑ์มอเตอร์คอมเพรสเซอร์ในประเภทต่าง ๆ ดังกล่าวนี้มีแบบลูกสูบ (Reciprocating)
และแบบโรตารี่ (Rotary)
ที่มีการใช้งานอย่างแพร่หลายกับผู้บริโภคในครัวเรือนที่ใช้สินค้าตู้เย็นภายในบ้าน ตู้แช่
ตู้เย็นเชิงพาณิชย์ ตู้ทำน้ำแข็ง ตู้ทำน้ำเย็น และเครื่องปรับอากาศ
โดยรายละเอียดทางธุรกิจที่เกี่ยวข้องมีดังนี้

-   มอเตอร์คอมเพรสเซอร์แบบลูกสูบ (Reciprocating)
    เป็นมอเตอร์คอมเพรสเซอร์ที่ผลิตขึ้นเป็นอันดับแรกและใช้กันอย่างแพร่หลายมานานกว่ามอเตอร์คอมเพรสเซอร์ประเภทอื่น
    ๆ
    โดยที่มีหลายขนาดกำลังแรงม้าให้เลือกใช้อย่างเหมาะสมกับผลิตภัณฑ์ประเภทตู้เย็นและเครื่องปรับอากาศ
    ถึงแม้ว่าผลิตภัณฑ์มอเตอร์คอมเพรสเซอร์แบบลูกสูบนี้ต้องประสบกับภาวะการแข่งขันทางการตลาดกับผลิตภัณฑ์มอเตอร์คอมเพรสเซอร์แบบโรตารี่
    (Rotary) และแบบสกอลล์ (Scroll)
    และโดยที่มอเตอร์คอมเพรสเซอร์แบบลูกสูบมีชิ้นส่วนประกอบภายในหลายอย่าง
    ซึ่งมีผลทำให้มีต้นทุนสินค้าและค่าบำรุงรักษาที่สูงกว่าและประกอบกับความนิยมของผู้บริโภคที่มีมากขึ้นต่อสินค้าเครื่องปรับอากาศที่ใช้มอเตอร์คอมเพรสเซอร์แบบโรตารี่
    แบบสกอลล์ และแบบสกูร
    จึงเป็นผลให้ความนิยมในการนำมาใช้กับสินค้าเครื่องปรับอากาศลดลง
    แต่ยังคงสามารถรักษาส่วนแบ่งการตลาดที่เติบโตได้อย่างคงที่
    เนื่องจากการมีประสิทธิภาพการทำความเย็นที่ดีและมีคุณภาพที่คงที่ทำให้มียอดขายที่สูงมากขึ้นในตลาดสินค้าตู้เย็นที่สหรัฐอเมริกา
    ยุโรปและประเทศเศรษฐกิจใหม่เช่น จีน อินเดีย บราซิล ซึ่งรวมถึงสินค้าตู้เย็นเชิงพาณิชย์
    ตู้แช่ และตู้ทำความเย็นแบบต่าง ๆ โดยมีผู้นำในตลาดได้แก่ Embraco, Panasonic, ACC,
    Aurelius และ LG ซึ่งครอบครองส่วนแบ่งตลาดร้อยละ 68 โดยรวม
    และสำหรับตลาดในกลุ่มอุตสาหกรรมของกลุ่มประเทศยุโรปและประเทศญี่ปุ่นมีความนิยมใช้มอเตอร์คอมเพรสเซอร์แบบลูกสูบเพิ่มมากขึ้นสำหรับสินค้าประเภทฮีทปั๊ม
    (Heat Pump)
    ซึ่งยังคงได้รับความสนใจจากวิศวกรเครื่องเย็นในการศึกษาค้นคว้าลักษณะของมอเตอร์คอมเพรสเซอร์แบบลูกสูบอย่างต่อเนื่อง

-   ขณะปัจจุบันผู้ผลิตชั้นนำของผลิตภัณฑ์มอเตอร์คอมเพรสเซอร์สหรัฐอเมริกาและยุโรปได้ย้ายฐานการผลิตอย่างต่อเนื่องไปยังกลุ่มประเทศ
    BRICs ได้แก่ประเทศบราซิล อินเดีย และจีน โดยเฉพาะประเทศจีนเป็นผู้ผลิตเพื่อการส่งออก
    1 ใน 3 ของโลกเป็นจำนวน 12 ล้านเครื่องและใช้ภายในประเทศสำหรับสินค้าตู้เย็นจำนวน
    60 ล้านเครื่อง โดยเป็นการเพิ่มขึ้นจากปีก่อนสำหรับผลผลิตในระดับร้อยละ 28 และ
    สำหรับการส่งออกในระดับร้อยละ 26 โดยผู้ผลิตในประเทศจีนที่ได้ขยายกำลังการผลิตได้แก่
    Huayi, Douper, Midea และ Toshiba Carrier, และ Aubui Meighi
    และประเทศอินเดียได้แก่ GEA ประเทศบราซิลมีผู้ผลิตชั้นนำได้แก่ Embraco และ Tecumche
    ในด้านการขยายตัวของผู้ผลิตมอเตอร์คอมเพรสเซอร์แบบลูกสูบยังคงดำเนินกลยุทธ์อย่างต่อเนื่องมาหลายปีในลักษณะของการควบรวมกิจการ
    (M&A)

- มอเตอร์คอมเพรสเซอร์ที่ใช้กับเครื่องปรับอากาศทุกแบบทั่วโลกมีกำลังการผลิตรวมประมาณ 120
ล้านเครื่อง โดยเป็นแบบลูกสูบในสัดส่วนโดยประมาณร้อยละ 6 หรือจำนวน 7.2 ล้านเครื่อง
มีแหล่งผลิตรายใหญ่ในสหรัฐอเมริกา เช่น Tecumche, Copeland (Emerson), Bristol
และแหล่งผลิตในประเทศอื่น ๆ รวมถึง กลุ่มกุลธรเคอร์บี้ซึ่งมีกำลังผลิตแบบลูกสูบจำนวนประมาณ
1.5 ล้านเครื่องหรือคิดเป็นสัดส่วนประมาณร้อยละ 21 ของกำลังการผลิตแบบลูกสูบทั่วโลก
สำหรับมอเตอร์คอมเพรสเซอร์ที่ใช้กับตู้เย็นในครัวเรือน ตู้แช่ ตู้เย็นเชิงพาณิชย์ ตู้ทำน้ำแข็ง
ตู้ทำน้ำเย็นทุกแบบทั่วโลกมีกำลังการผลิตรวมประมาณ 135 ล้านเครื่อง
เป็นแบบลูกสูบในสัดส่วนโดยประมาณร้อยละ 99 โดยกลุ่มกุลธรเคอร์บี้มีกำลังการผลิตจำนวนประมาณ
7.6 ล้านเครื่องหรือคิดเป็นสัดส่วนประมาณร้อยละ 5.7 ของกำลังการผลิตแบบลูกสูบทั่วโลก

ธุรกิจในกิจการผลิตมอเตอร์คอมเพรสเซอร์ มีการแข่งขันรุนแรงทั้งตลาดภายในและต่างประเทศ
ประกอบกับในหลายปีที่ผ่านมาต้นทุนการผลิตเพิ่มขึ้นอย่างต่อเนื่องเป็นผลจากราคาวัตถุดิบที่ปรับสูงขึ้นโดยตลอด
ทำให้ผู้ผลิตต้องแข่งขันกันมากขึ้นในการที่สนองตอบต่อความต้องการของลูกค้าทางด้านราคา
การสร้าง ความสัมพันธ์ที่ดีกับลูกค้าในแนวทางที่เกื้อหนุนธุรกิจระหว่างกัน การปรับปรุง
Productivity ของกระบวนการผลิตให้สูงขึ้น
รวมถึงการหาวัตถุดิบทางเลือกเพื่อทดแทนวัตถุดิบเดิมที่มีราคาสูงขึ้นเพื่อลดต้นทุน
ซึ่งเป็นกลยุทธ์ที่ผู้ผลิตมอเตอร์คอมเพรสเซอร์ทั่วไปรวมทั้งบริษัทเองได้ใช้เพื่อสร้างความได้เปรียบหรือรักษาความสามารถในด้านการแข่งขัน
บริษัทกำหนดราคาสินค้าจากปัจจัยที่เกี่ยวข้อง เช่น
ภาระต้นทุนที่เป็นผลจากการปรับขึ้นราคาวัตถุดิบเหล็ก ทองแดง
ภาวะการแข่งขันและปริมาณการสั่งซื้อของลูกค้า
ดังนั้นราคาขายสินค้าในประเทศและราคาส่งออกที่ผ่านมาของบริษัทเป็นราคาขายที่แข่งขันได้อย่างสมบูรณ์กับราคาของคู่แข่ง

จุดเด่นทางการตลาดของบริษัทที่แตกต่างจากผู้ผลิตหลายราย คือ
การที่บริษัทมีสถานะเป็นกลางโดยเป็นผู้ผลิตมอเตอร์คอมเพรสเซอร์ที่ไม่ได้ผลิตสินค้าสำเร็จรูป เช่น
ตู้เย็น ตู้ทำน้ำเย็น ตู้แช่
และเครื่องปรับอากาศเพื่อจำหน่ายแข่งขันกับลูกค้าและได้เน้นการให้ความยืดหยุ่นในการตอบสนองต่อความต้องการของลูกค้ามาก
จึงสามารถจำหน่ายสินค้าให้กับลูกค้าได้ทุกราย

ลูกค้าของบริษัทแบ่งเป็น 2 ประเภท คือ

(1) ผู้ผลิตตู้เย็น ตู้แช่ และเครื่องปรับอากาศรายใหญ่ที่เรียกว่า OEM (Original Equipment
    Manufacturers)
    บริษัทเป็นผู้จำหน่ายมอเตอร์คอมเพรสเซอร์โดยตรงทั้งภายในและต่างประเทศ
    ยกเว้นตลาดในประเทศออสเตรเลียและนิวซีแลนด์ซึ่งบริษัทจะดำเนินการผ่านผู้จัดจำหน่าย คือ
    Heatcraft Australia Pty. Ltd.

(2) ผู้ผลิตตู้เย็น ตู้แช่ ตู้ทำน้ำเย็น และเครื่องปรับอากาศรายย่อย
    บริษัทให้ผู้จัดจำหน่ายในประเทศที่ได้รับมอบหมายเป็นผู้ดำเนินการ
    ส่วนการขายส่งออกบริษัทจะเป็นผู้ดำเนินการโดยตรงกับลูกค้า

ในปี 2553 บริษัทจำหน่ายผลิตภัณฑ์ทั้งภายในประเทศและส่งออกไปยังประเทศต่าง ๆ
โดยมีสัดส่วนรายได้จากการขายประมาณ 18 : 82 ตามลำดับ
ทั้งนี้บริษัทและบริษัทย่อยจำหน่ายมอเตอร์คอมเพรสเซอร์ได้ทั้งปีรวมจำนวนประมาณ 5.45
ล้านเครื่อง เพิ่มขึ้นจากปีก่อนในสัดส่วนร้อยละ 24.80

4.3 การจัดหาผลิตภัณฑ์หรือบริการ

บริษัทมีโรงงาน 1 แห่ง ตั้งอยู่ในนิคมอุตสาหกรรมลาดกระบัง กรุงเทพมหานคร และมีบริษัทย่อย 6
แห่งคือ บริษัท กุลธรเคอร์บี้เฟาน์ดรี่ จำกัด บริษัท กุลธรพรีเมียร์ จำกัด บริษัท กุลธร สตีล จำกัด
บริษัท กุลธรแมททีเรียลส์แอนด์คอนโทรลส์ จำกัด บริษัท กุลธรเมททัลโปรดักส์ จำกัด และบริษัท
ซูโจว กุลธรแม็กเน็ตไวร์ จำกัด
โดยบริษัทย่อยดังกล่าวเป็นผู้ผลิตและจัดส่งวัตถุดิบรวมถึงชิ้นส่วนประกอบที่สำคัญของมอเตอร์คอมเพรสเซอร์ให้กับบริษัท

บริษัทกำหนดนโยบายการผลิต
โดยฝ่ายจัดการได้ทำการคาดการณ์ยอดขายในปีถัดไปที่ได้คำนึงถึงปัจจัยแวดล้อมต่างๆที่เกี่ยวข้องกับธุรกิจการผลิตมอเตอร์คอมเพรสเซอร์
อันได้แก่สภาพการแข่งขันของตลาดขณะปัจจุบันและที่จะเปลี่ยนแปลงในอนาคต
ผลกระทบของภาวะเศรษฐกิจที่เปลี่ยนแปลงและมีผลต่อปริมาณความต้องการของลูกค้า
โดยได้รวบรวมและนำมาวิเคราะห์เพื่อปรับกลยุทธ์ทางธุรกิจของบริษัทให้เหมาะสมและเอื้ออำนวยให้กิจการเติบโตได้ตามเป้าหมายอย่างยั่งยืน

 กำลังการผลิตและปริมาณการผลิตจริง (หน่วย : ล้านเครื่อง)

บริษัท กุลธรเคอร์บี้ จำกัด (มหาชน) บริษัท กุลธรพรีเมียร์ จำกัด

ปี 2553 ปี 2552 ปี 2551 ปี 2553 ปี 2552 ปี 2551

กำลังผลิต 4.58 4.00 4.00 4.50 4.50 4.50

ปริมาณการผลิตจริง

มอเตอร์คอมเพรสเซอร์ 3.01 2.25 2.40 2.47 2.06 1.77

Condensing Unit 0.01 0.01 0.01 - - -

รวมปริมาณการผลิต 3.02 2.26 2.41 2.47 2.06 1.77

อัตราเพิ่ม (ลด) ของปริมาณการผลิต 33.63% (6.22)% (4.37)% 19.90% 16.38%
(17.22)%

การจัดหาวัตถุดิบและชิ้นส่วนที่สำคัญในการผลิตมอเตอร์คอมเพรสเซอร์ อันได้แก่ เหล็กแผ่น
ชิ้นส่วนเหล็กหล่อ ชิ้นส่วนผงโลหะอัดขึ้นรูป (Sintered Products) ลวดทองแดงอาบน้ำยา
อลูมิเนียม น้ำมันคอมเพรสเซอร์ สีเคลือบคอมเพรสเซอร์ และ ชิ้นส่วนอุปกรณ์ไฟฟ้า บริษัทและบริษัท
กุลธรพรีเมียร์
จำกัดซึ่งเป็นบริษัทย่อยในสายการผลิตคอมเพรสเซอร์ทำการจัดซื้อจากทั้งภายในประเทศและต่างประเทศ
โดยมีสัดส่วนประมาณ 80: 20 และมีแหล่งซื้อที่สำคัญดังนี้

ในประเทศ

ชิ้นส่วนเหล็กหล่อ บริษัท กุลธรเคอร์บี้เฟาน์ดรี่ จำกัด (บริษัทย่อย)

บริษัท กุลธรพรีเมียร์ จำกัด (บริษัทย่อย)

ลวดทองแดงอาบน้ำยา บริษัท กุลธรแมททีเรียลส์แอนด์คอนโทรลส์ จำกัด (บริษัทย่อย)

บริษัท ฮิตาชิ ลวดอาบน้ำยา จำกัด

เหล็กแผ่น บริษัท กุลธร สตีล จำกัด (บริษัทย่อย)

บริษัท สหวิริยาสตีลอินดัสตรี จำกัด (มหาชน)

ชิ้นส่วนผงโลหะอัดขึ้นรูป บริษัท ไทยซินเตอร์โปรดักส์ จำกัด

ชิ้นส่วนเหล็กทุบ บริษัท กุลธรเมททัลโปรดักส์ จำกัด (บริษัทย่อย)

สีเคลือบคอมเพรสเซอร์ บริษัท นิปปอนเพนต์ (ประเทศไทย) จำกัด

บริษัท ทีโอเอ-ซินโต (ไทยแลนด์) จำกัด

 ต่างประเทศ

เหล็กแผ่น จากประเทศญี่ปุ่น และจีน

น้ำมันคอมเพรสเซอร์ จากประเทศญี่ปุ่น อังกฤษ และเยอรมันนี

ลวดทองแดงอาบน้ำยา จากบริษัท ซูโจว กุลธรแม็กเน็ตไวร์ จำกัด (บริษัทย่อย)

อลูมิเนียม จากประเทศออสเตรเลีย

ชิ้นส่วนอุปกรณ์ไฟฟ้า จากประเทศจีน สหรัฐอเมริกา มาเลเชีย และอิตาลี

สำหรับบริษัท กุลธรเคอร์บี้เฟาน์ดรี่ จำกัด และบริษัทกุลธรพรีเมียร์
จำกัดที่ทำการผลิตชิ้นส่วนเหล็กหล่อ จัดหาวัตถุดิบคือ เศษเหล็ก จากบริษัทแม่ และ ทั่วไป
ส่วนเคมีภัณฑ์ซื้อจากผู้นำเข้ามาจำหน่ายในประเทศทั่วไป

บริษัท กุลธร สตีล จำกัด ที่ประกอบกิจการตัดและแปรรูปโลหะแผ่น (Coil Center)
สำหรับกิจการผลิตมอเตอร์คอมเพรสเซอร์ มอเตอร์ไฟฟ้าและอื่นๆ จัดหาวัตถุดิบเหล็กม้วน
โดยการนำเข้าจากผู้ผลิตในประเทศญี่ปุ่น จีน ไต้หวัน เกาหลี รวมทั้งซื้อจากผู้ผลิตในประเทศ

บริษัท กุลธรแมททีเรียลส์แอนด์คอนโทรลส์ จำกัด ที่ประกอบกิจการผลิตลวดทองแดงอาบน้ำยา
จัดหาวัตถุดิบทองแดงโดยการนำเข้าจากผู้ผลิตในประเทศอินโดนีเชีย ญี่ปุ่น เกาหลี ฟิลิปปินส์

บริษัท กุลธรเมททัลโปรดักส์ จำกัด
ประกอบกิจการผลิตชิ้นส่วนโลหะทุบโดยการนำเข้าเหล็กจากผู้ผลิตในประเทศ ญี่ปุ่น เกาหลี

บริษัท ซูโจว กุลธรแม็กเน็ตไวร์ จำกัด
ประกอบกิจการผลิตลวดทองแดงอาบน้ำยาโดยใช้ทองแดงจากผู้ผลิตในประเทศจีน